Afternoon Call Action Notes – บล.โกลเบล็ก
Afternoon Call Action Notes - บล.โกลเบล็ก ประจำวันที่ 15 ก.พ.60
15 ก.พ. 2560

Afternoon Call Action Notes – บล.โกลเบล็ก
 
ดัชนี SET ปิดภาคเช้า
 
Close          1,566.80       Volume          B32,727 M
Change         -5.44          %Change         -0.35%
 
สรุปภาวะตลาดภาคเช้า
ภาวะตลาดหุ้นไทยช่วงเช้าปรับตัวลงสวนทางกับภาวะตลาดรอบบ้านจากข่าวลบเฉพาะตัวของหุ้น AOT ที่มีประเด็นข่าวกรมธนารักษ์เรียกเก็บค่าเช่าที่ดินเพิ่มขึ้นรวมถึงเก็บย้อนหลัง ประกอบกับแรงขายหุ้นกลุ่มธนาคารหลังจากราคาปรับตัวขึ้นมาก ส่งผลให้ดัชนีปรับตัวลงเป็นวันที่ 4 ติดต่อกัน
 
แนวโน้มภาคบ่ายตามค่าสัญญาณทางเทคนิค 
ดัชนี SET ดิ่งลงตามแรงขายหุ้นที่มีข่าวลบเฉพาะตัว ทำให้ปรับตัวทดสอบกรอบรับด้านล่างของ channel การพักตัวในกราฟราย 30 นาที แต่แรงขายที่หนักหน่วงในช่วงเช้าทำให้ stochastic ทรงตัวในเขต oversold จึงอาจมีแรงรีบาวน์จากการ cover short บ้างในการซื้อขายภาคบ่าย
 
ทั้งนี้ มีสัญญาณเตือนให้ระวังการปรับตัวลดลงต่อเนื่อง จึงควรจับตาแนวรับหลักตามกรอบแนวโน้มขาขึ้นที่บริเวณ 1,555 จุด จึงแนะนำให้แบ่งขายลดพอร์ตเมื่อดัชนีมีการปรับตัวเพิ่มขึ้น โดยการลงมาไม่หลุด 1,555 จุด จะเป็นจังหวะซื้อเล่นสั้น
แนวรับ  1,555 จุด  /  แนวต้าน 1,575 จุด
 
JMART  ซื้อเก็งกำไร
ราคาปิด  16.40  บาท
แนวรับ  16.20  บาท / แนวต้าน 16.80  บาท / Cut loss  15.80  บาท
กราฟเป็นขาขึ้น Sideway up และล่าสุดราคาพุ่งขึ้นทำ New high พร้อมด้วย Volume หนาแน่นเกิดเป็นสัญญาณซื้อที่ชัดเจน รวมถึงเครื่องมือ MACD + RSI ชี้ขึ้นสนับสนุนทิศทางจึงคาดว่าจะสามารถขึ้นต่อได้
 
SVOA  ซื้อเก็งกำไร
ราคาปิด  1.61  บาท  
แนวรับ  1.60 บาท / แนวต้าน 1.65  บาท / Cut loss  1.57 บาท
กราฟเป็นขาขึ้นโดยล่าสุดราคาดีดตัวขึ้นจากเส้น EMA 10 วัน พร้อมด้วยเครื่องมือ RSI + MACD ชี้ขึ้นสนับสนุนเป็นสัญญาณซื้อ จึงคาดว่าจะสามารถดีดตัวขึ้นได้ 
 
ข่าวสำคัญช่วงเช้า
รมว.ท่องเที่ยวและกีฬา เปิดเผยว่า จากรายงานล่าสุดของกรมการท่องเที่ยว พบว่าตั้งแต่ 1 ม.ค.60 จนถึงปัจจุบันมีจำนวนนักท่องเที่ยวสะสม 4.55 ล้านคน ขยายตัว 3.67% ก่อให้เกิดรายได้ 2.40 แสนล้านบาท ขยายตัว 6.99% จากช่วงเดียวกันของปีที่ผ่านมา
BAY ตั้งเป้าปี 60 สินเชื่อกลุ่มธุรกิจโต 5% จากปีก่อนโตราว 11% เน้นขยายฐานใหม่เชื่อมไทยแลนด์ 4.0  คุม NPL ไม่เกิน 2%
SGF ตั้งเป้าขยายพอร์ตสินเชื่อปีนี้เป็น 2 พันลบ.จาก 800 ลบ.รุกขยายรายย่อย-เปิด 60 สาขา ตั้งเป้าสัดส่วนสินเชื่อรายย่อยเป็น 75% ภายใน 3 ปี จากปัจจุบันอยู่ที่ 20% เจรจาซื้อกิจการธุรกิจเกี่ยวเนื่องหลายราย คาดได้ข้อสรุป 3-4 รายปีนี้
MAX คาดสรุปซื้อโรงไฟฟ้า gas turbine ใน Q2/60 พร้อมเจรจาซื้อโรงไฟฟ้าพลังงานน้ำมันปาล์ม
DELTA ขายหุ้น 4 บ.ย่อย 24.85 ล้านเหรียญฯแลกเข้าถือหุ้น 100% ใน Eltek SK มุ่งพัฒนาธุรกิจไฮเอ็นด์
AQUA ทุ่ม 762.41 ลบ.ซื้อ”บอร์ดเวย์ มีเดีย”ยังลุยต่อขยายสื่อนอกบ้านหวังขึ้น Top 3 ใน 2 ปี
JSP วางเป้าปี 60 ยอดขาย-รายได้โตไม่ต่ำกว่า 20% เจรจาซื้อที่ดินภาคตอ.2-3 แปลงสรุป ก.พ.นี้